ર.પાએ લખેલ ‘સાંવરિયો રે મારો સાંવરિયો’ જે દર વખતે નવરાત્રિમાં ગવાતો મોસ્ટ ફેવરિટ ગરબો બની ગયો છે તે ફિલ્મ ‘નસિબની બલિહારી’ માટે લખાયેલ હતું. એ જ રીતે કાંતિ મડિયા ‘કાશીનો દિકરો’ ફિલ્મ બનાવી રહ્યા હતા. તેમણે અનીલ જોશીને ફોન કરીને કહ્યું કે, તમે વેસ્ટ એન્ડ હોટલ પર આવી જાઓ. અનીલભાઈ ત્યાં ગયા તો જોયું કે ક્ષેમુ દિવેટીયા સાંજિદાઓ સાથે હાજર હતા. મડિયાએ અનીલભાઈને જોઈને જ કહ્યું કે, કવિ, માત્ર કલાકમાં જ આ ફિલ્મનું થિમ સોંગ તમારે લખવાનું છે. કાલે રેકોર્ડિંગ છે! ટાઈમની મારામારી છે. અનીલ ભાઈ હેબતાઈ ગયા! તેમણે સિચ્યુએશનની સમજ મેળવી. હોટલના લક્ઝ્યુરિયસ રૂમમાં ગયા, કોફી પીધી. સેન્ડવીચ ખાધી. અને લખ્યું: